Marius Niculae a numit atuurile FCSB-ului din sezonul 2023/24
FCSB și-a trecut în cont titlul în actuala stagiune.
Cu trei etape înainte de încheierea sezonului, trupa lui Elias Charalambous a învins-o pe Arena Națională cu 2-1 pe Farul Constanța și și-a asigurat matematic titlul mult râvnit.
Marius Niculae a numit atuurile FCSB-ului din sezonul 2023/24
Marius Niculae și-a exprimat părerea despre gruparea roș-albastră după titlul adjudecat sâmbăta trecută. Fostul internațional român a menționat trei atuuri pe care le-a posedat FCSB în sezonul 2023/24.
”În primul rând, un început mult mai bun de campionat. Dacă anii trecuți plecau cu o diferență foarte mare și făceam calcule dacă vor prinde play-off-ul sau nu... În al doilea rând, omogenitatea echipei. Și în al treilea rând, au fost mult mai pragmatici. Au existat partide în care au câștigat cu 1-0”, a spus Marius Niculae la Digi.
Pentru echipa pregătită de Charalambous a fost primul campionat adjudecat în noul format al primului eșalon din România - play-off, play-out. De nouă ani FCSB nu mai reușise să câștige titlul.
Claudiu Keșeru, verdict după ce FCSB a câștigat titlul
”Echipa a ajuns la maturitate, a rămas același lot. A fost logic, au condus campionatul dintr-un capăt în celălalt. Cred și eu că e momentul să plece (n.r. Florinel Coman). Atât la el, cât și la Darius. Poate și Șut. La Șut și Târnovanu cred, totuși, că mai au nevoie de încă un sezon.
Dacă nu vor pierde mulți jucători acum în vară, eu zic că sunt șanse mari să prindă cel puțin faza grupelor în Conference League”, a spus Claudiu Keșeru într-un interviu pentru PRO TV și Sport.ro.
Urmăriți SPORT.RO și pe Google News